**ΕΙΔΙΚΟΙ ΟΡΟΙ**

**Για την** **με απευθείας ανάθεση** **προμήθειας** **ηλεκτρικού θερμοσίφωνα και την παροχή υπηρεσίας εγκατάστασης του, για τις ανάγκες των φιλοξενουμένων στη Δομή Φιλοξενίας Ασυνόδευτων Ανηλίκων στο Ωραιόκαστρο Θεσσαλονίκης, προϋπολογιζόμενης δαπάνης** **235,00 ευρώ χωρίς ΦΠΑ και** **291,40 ευρώ με ΦΠΑ.**

**CPV: 39715100-8 Ηλεκτρικοί θερμαντήρες νερού, στιγμιαίας θέρμανσης ή θερμοσυσσώρευσης, 45330000-9 Υδραυλικές εργασίες**

1. Η ανάθεση πραγματοποιείται στα πλαίσια του έργου «ΜΕΤΟΙΚΟΣ» με κωδικό ΟΠΣ 5163942, στο πλαίσιο του Τομεακού Προγράμματος Ανάπτυξης του Υπουργείου Μετανάστευσης και Ασύλου του ΕΠΑ 2021-2025, η όπως τροποποιηθεί – μετονομασθεί στο μέλλον.
2. **Οι ενδιαφερόμενοι οικονομικοί φορείς μπορούν να καταθέσουν την προσφορά τους προσφέροντας για το σύνολο της ζητούμενης προμήθειας και παροχής υπηρεσίας.**
3. **Προσφορά που υποβάλλεται για μέρος της προμήθειας απορρίπτεται ως απαράδεκτη.**
4. **Η ανάθεση θα γίνει στον οικονομικό φορέα με την πλέον συμφέρουσα από οικονομική άποψη προσφορά βάση προσφερόμενης τιμής άνευ ΦΠΑ.**
5. Εναλλακτικές προσφορές δεν γίνονται δεκτές. Σε περίπτωση ισοδύναμων προσφορών η ΑΡΣΙΣ θα προβεί στην κατακύρωση της προμήθειας με βάση τη διάταξη του άρθρου 90 παρ. 1 του ν. 4412/2016.
6. **Η προσφορά ισχύει και δεσμεύει τον ανάδοχο έως τις** **15-04-2023.**
7. **Η προμήθεια θα πρέπει να έχει ολοκληρωθεί έως 15-04-2023.**
8. **Τα είδη της προμήθειας θα συνοδεύονται από εγγύηση καλής λειτουργίας, σύμφωνα με τις προδιαγραφές του κατασκευαστή τους βάσει της ελληνικής και της ευρωπαϊκής νομοθεσίας, διάρκειας τουλάχιστον 5 ετών για τη δεξαμενή.**
9. **Όλα τα είδη της προμήθειας θα είναι καινούργια και αμεταχείριστα σε άριστη κατάσταση, κατάλληλα για τη χρήση που προορίζονται και θα πρέπει να πληρούν τις προϋποθέσεις ασφαλούς χρήσης και λειτουργίας, σύμφωνα με τους εθνικούς και ενωσιακούς κανόνες. Ο προμηθευτής υποχρεούται να χορηγήσει στην αναθέτουσα οργάνωση σχετική βεβαίωση.**
10. **Σε περίπτωση βλάβης των ειδών της προμήθειας εντός του χρόνου της εγγύησης ο προμηθευτής υποχρεούται να τα επιδιορθώσει και να τα επαναφέρει σε κανονική λειτουργία και εφόσον αυτό δεν καταστεί τεχνικά εφικτό υποχρεούται στην αντικατάστασή τους, με είδη αντίστοιχης ποιότητας και χρήση.**
11. Η παράδοση και παραλαβή των ειδών της προμήθειας και των ζητούμενων υπηρεσιών θα γίνει κατόπιν τηλεφωνικής ή ηλεκτρονικής επικοινωνίας της αντίστοιχης Δομής της ΑΡΣΙΣ με τον ανάδοχο, μετά την υπογραφή της ανάθεσης. Η παράδοση και παραλαβή των ειδών της προμήθειας θα γίνεται με έξοδα και μέσα του αναδόχου στην αντίστοιχη Δομή της ΑΡΣΙΣ.
12. Η παραλαβή των ειδών της προμήθειας θα πραγματοποιείται από τον αρμόδιο υπάλληλο της ΑΡΣΙΣ που θα προσυπογράφει το σχετικό δελτίο παραλαβής και θα ελέγχει εάν η παράδοση των προϊόντων έγινε σύμφωνα με τους όρους της πρόσκλησης.
13. **Διεύθυνση δομής: Αγ. Δημητρίου 1-3 (Προέκταση Λεωφόρος Δημοκρατίας), ΤΚ 57013 Ωραιόκαστρο Θεσσαλονίκης, Τηλέφωνο: 2310694878**
14. Ο προμηθευτής λαμβάνει γνώση των Ειδικών Όρων της προμήθειας και δεσμεύεται ότι θα συμμορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
15. Η ανάθεση μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
16. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
17. Η ΑΡΣΙΣ θα καταβάλλει την αξία των ειδών και των παρεχόμενων υπηρεσιών, που θα προμηθευτεί στα πλαίσια της παρούσας πρόσκλησης **εντός εξήντα (60) ημερών ύστερα από την παράδοση των ειδών και την υπηρεσιών και την έκδοση από τον προμηθευτή των παρακάτω δικαιολογητικών πληρωμής:**

• **Τιμολόγιο Δελτίο αποστολής/Τιμολόγιο Παροχής Υπηρεσιών** , στο οποίο να αναγράφονται η υπηρεσία, η τιμή μονάδας, η συνολική αξία και οι νόμιμες επιβαρύνσεις,

• **Βεβαίωση ασφαλιστικής ενημερότητας, για είσπραξη σε ισχύ η οποία απαιτείται στην ακόλουθη περίπτωση**:

Για την εξόφληση τίτλων πληρωμής ή την είσπραξη όλων των εκκαθαρισμένων απαιτήσεων των επιχειρήσεων από το Δημόσιο και τους φορείς Γενικής Κυβέρνησης όπως καθορίζονται από την εκάστοτε ισχύουσα νομοθεσία, καθώς και από αυτούς που ενεργούν πληρωμές με εντολή ή εξουσιοδότησή τους, εφόσον τo ακαθάριστο ποσό του κάθε τίτλου ή της κάθε εκκαθαρισμένης απαίτησης υπερβαίνει τις τρεις χιλιάδες (3.000) ευρώ.

• **Βεβαίωση ασφαλιστικής ενημερότητας ΕΦΚΑ μη μισθωτών για είσπραξη σε ισχύ η οποία απαιτείται στην ακόλουθη περίπτωση**:

Για την εξόφληση τίτλων πληρωμής ή την είσπραξη όλων των εκκαθαρισμένων απαιτήσεων των επιχειρήσεων από το Δημόσιο και τους φορείς Γενικής Κυβέρνησης όπως καθορίζονται από την εκάστοτε ισχύουσα νομοθεσία, καθώς και από αυτούς που ενεργούν πληρωμές με εντολή ή εξουσιοδότησή τους, εφόσον τo ακαθάριστο ποσό του κάθε τίτλου ή της κάθε εκκαθαρισμένης απαίτησης υπερβαίνει τις τρεις χιλιάδες (3.000) ευρώ.)

• **Φορολογική ενημερότητα για είσπραξη σε ισχύ, ή βεβαίωση φορολογικής οφειλής για είσπραξη σε ισχύ** (σε περίπτωση μη απόδοσης των ληξιπρόθεσμων φορολογικών οφειλών). Φορολογική ενημερότητα ή βεβαίωση φορολογικής οφειλής απαιτείται στην ακόλουθη περίπτωση:

Για την είσπραξη χρημάτων ή την εξόφληση τίτλων πληρωμής από το Δημόσιο Τομέα, όπως αυτός καθορίζεται στην κείμενη νομοθεσία, εφόσον το ακαθάριστο ποσό για κάθε τίτλο πληρωμής υπερβαίνει τα χίλια πεντακόσια ευρώ (1.500€), ανά δικαιούχο. Το αποδεικτικό ενημερότητας προσκομίζεται από τον εισπράττοντα στους διενεργούντες την πληρωμή ή την εξόφληση του τίτλου, κατά την πληρωμή ή την εξόφληση αυτού.

1. Τον προμηθευτή βαρύνουν και συμπεριλαμβάνονται στην τιμή της προσφοράς του οι νόμιμες κρατήσεις όπως αυτές ισχύουν κατά την ημέρα υπογραφής της ανάθεσης.
2. Οι παραπάνω όροι θεωρούνται δεσμευτικοί, **με ποινή απόρριψης της προσφοράς** σε περίπτωση μη συμμόρφωσης σε κάποιον από αυτούς.